Source: http://www.timisoaraexpress.ro/stiri-locale-timisoara/romania-infractorilor-decorati-cu-steaua-romaniei-si-cele-mai-importante-decoratii-si-ordine-ale-statului_20218
Timestamp: 2018-12-15 17:11:36+00:00
Document Index: 3663688

Matched Legal Cases: ['ICCJ ', 'ICCJ ', 'ICCJ ', 'ICCJ ', 'ICCJ ', 'ICCJ ', 'ICCJ ']

﻿ ROMANIA INFRACTORILOR DECORATI cu STEAUA ROMANIEI
esti aici : prima pagina > stiri locale din timisoara > romania infractorilor decorati cu steaua romaniei si cele mai importante decoratii si ordine ale statului RSS Stiri locale din Timisoara
ROMANIA INFRACTORILOR DECORATI cu STEAUA ROMANIEI si cele mai importante decoratii si ordine ale STATULUI
Scris de Alex Neagoe | Publicat in 04.06.2018 18:16 | Publicat in LOCAL | Tipareste pagina
Catre Preşedintele Romaniei, Domnul Klaus Werner Iohannis
Revenim la cererea adresata in data de 10 martie 2016, prin care am solicitat retragerea imediata a decoratiilor si ordinelor Statului Roman acelor purtatori ai distinctiilor care s-au dovedit nedemni de a le deţine, fiind condamnaţi prin hotarari penale definitive.
Decoratiile si ordinele Romaniei, precum si principiile şi valorile pentru care ele sunt acordate, sunt grav compromise prin mentinerea lor in posesia unor persoane compromise ele insele, legal si moral.
Mai mult, abuzand de calitatea lor, in acest moment nemeritata, de detinatori ai unor distinctii de stat, purtatorii decoratiilor se erijeaza in aparatori ai demnitatii nationale, chemand in fata consiliilor de onoare a ordinelor personalitati carora le reproşeaza actiuni de denigrare a Romaniei, ignorand faptul ca insaşi prezenta lor in aceasta elita a vietii publice a tarii dezonoreaza Romania si pe toti romanii.
Pentru aceste motive, solicitam din nou, insistent, domnule Presedinte, ca in temeiul prerogativelor legale ale functiei supreme in stat, sa procedati de indata la retragerea ordinelor si decoratiilor persoanelor care nu indeplinesc conditiile prevazute de reglementarile legale si de normele morale, pentru a le detine.
Anexam o lista actualizata cu numele catorva persoane condamnate definitiv care deţin, in continuare, ordinele Steaua Romaniei, Serviciul Credincios, Pentru Merit, Meritul Militar şi Meritul Sanitar.
Florian-Razvan Mihalcea
preşedintele Societaţii Timişoara
Lista persoanelor decorate şi condamnate/care au facut politie politica (04.06.2018)
1.Adrian Nastase - Ordinul Steaua Romaniei, in grad de Mare Cruce, 2002
-4 ani de inchisoare cu executare in dosarul „Zambaccian", pentru santaj si luare de mita, hotarare definitiva pronuntata de ICCJ in 06.01.2014 (dosar 1919/1/2013);
-2 ani de inchisoare cu executare in dosarul „Trofeul calitatii", folosirea influenţei sau autoritaţii funcţiei de preşedinte al unui partid, in scopul obţinerii pentru sine sau pentru altul de bani, bunuri sau alte foloase necuvenite, hotarare definitiva pronuntata de ICCJ in 20.06.2012 (dosar 2470/1/2012).
Cele doua condamnari au fost contopite, rezultand o pedeapsa de 4 ani si 6 luni inchisoare. Adrian Nastase a executat efectiv 500 zile de pedeapsa, respectiv 228 zile din pedeapsa primita in dosarul „Zambaccian” si 272 zile din condamnarea dispusa in „Trofeul calitatii". La acestea s-au adaugat 105 zile considerate executate ca urmare a muncii prestate, respectiv elaborarea unor lucrari stiintifice. Astfel, s-a considerat ca Adrian Nastase a executat 605 zile din pedeapsa.
2.Irina Paula Jianu - Ordinul Pentru Merit, in grad de Cavaler, 2004
-6 ani de inchisoare cu executare in dosarul „Trofeul calitatii", pentru abuz in serviciu contra intereselor publice in forma calificata, participatie improprie la fals in inscrisuri sub semnatura privata, fals intelectual la Legea contabilitatii, folosirea creditului societatii intr-un scop contrar intereselor societatii, hotarare definitiva pronuntata de ICCJ in 20.06.2012 (dosar 2470/1/2012);
-4 ani de inchisoare cu executare in dosarul „Zambaccian”, pentru spalare de bani, participatie improprie la fals intelectual la legea contabilitatii si folosire la autoritatea vamala de documente false, hotarare definitiva pronuntata de ICCJ in 06.01.2014 (dosar 1919/1/2013);
-5 luni de inchisoare cu executare, pentru dare de mita in dosarul „Casa din Baneasa”, hotarare definitiva pronuntata de ICCJ in 13.02.2015 (dosar 4071/1/2014).
3.Miron Tudor Mitrea - Ordinul Steaua Romaniei, in grad de Cavaler, 2002
-2 ani de inchisoare cu executare in dosarul „Casa din Baneasa”, pentru luare de mita, hotarare definitiva pronuntata de ICCJ in 13.02.2015 (dosar 4071/1/2014).
4.Serban Alexandru Bradisteanu - Ordinul Steaua Romaniei, in grad de Mare Ofiter (2002) şi Ordinul Meritul Sanitar, in grad de Cavaler (2010)
-1 an de inchisoare cu suspendarea executarii sub supraveghere a pedepsei pe durata unui termen de incercare de 3 ani pentru favorizarea faptuitorului, hotarare definitiva pronuntata de ICCJ in 02.03.2015 (dosar 5140/1/2013). Serban Alexandru Bradisteanu a fost acuzat ca a incercat tergiversarea punerii in executare a deciziei din 20.06.2012 de condamnare a lui Adrian Nastase la 2 ani de inchisoare in dosarul „Trofeul calitatii".
Şerban Alexandru Bradişteanu este membru in Consiliul de onoare al Ordinului naţional Steaua Romaniei, ales de catre Adunarea Generala a ordinului in 19.09.2013, alaturi de Costin Georgescu (preşedinte), Constantin Degeratu, Mircea Geoana, Gabriela Firea, Ecaterina Andronescu. Ionel Haiduc, cavaler al Ordinului national Steaua Romaniei in grad de Mare Cruce si-a dat demisia din Consiliul de Onoare in 13.03.2018.
Deşi, potrivit art.51 din Legea nr.29/2000 privind sistemul naţional de decoraţii al Romaniei, „Calitatea de membru al unui ordin se poate pierde in urmatoarele situaţii: a) condamnarea, prin hotarare judecatoreasca ramasa definitiva, la pedeapsa privativa de libertate; b) pentru fapte dezonorante, altele decat cele prevazute la lit.a), care aduc prejudicii morale membrilor ordinului.”, Şerban Alexandru Bradişteanu, condamnat definitiv, a ramas membru al Ordinului.
In acest moment, nu este respectat nici art.53 alin.(1) din Legea nr.29/2000, care impune un numar de 7 membri pentru componenţa Consiliului de onoare, in cazul ordinelor naţionale, un loc de cavaler in grad de Mare Cruce devenind vacant prin demisia lui Ionel Haiduc.
5.Rodica Mihaela Stanoiu - Ordinul Steaua Romaniei, in grad de Cavaler, 2002
CNSAS a stabilit prin decizia nr.1676/07.12.2006 (mentinuta prin decizia nr.285 din 06.02.2007) ca Rodica Mihaela Stanoiu a desfasurat activitati de poliţie politica in sensul art.5 alin.3 din Legea nr.187/1999 din anul 1983 pana in 1987 şi ca a semnat note informative sub pseudonimele Sanda şi Georgeta. Contestaţia Rodicai Mihaela Stanoiu a fost respinsa ca nefondata de Curtea de Apel Oradea prin sentinta nr.213/19.06.2012 (dosar 48681/3/2008), ramasa definitiva prin decizia nr.968/26.02.2014 pronuntata de Inalta Curte de Casatie si Justitie-Sectia de contencios administrativ si fiscal.
6. Dumitru Zamfir - Ordinul Steaua Romaniei, in grad de Comandor, 2000
-1 an de inchisoare cu suspendarea conditionata a executarii pedepsei pe un termen de incercare de 3 ani, pentru fals in declaraţii, hotarare pronuntata de ICCJ-Sectia Penala in 28.10.2011 (dosar 10458/1/2008), ramasa definitiva in 13.02.2012 prin decizia ICCJ-Completul de 5 judecatori (dosar 10207/1/2011). Instanţa a dispus anularea contractelor de inchiriere si a contractelor de vanzare-cumparare incheiate intre Serviciul Roman de Informatii si Zamfir Dumitru, Marin Ionel şi Miu Catalin-Spiridon si restabilirea situatiei anterioare, prin reintrarea celor trei imobile in patrimoniul SRI şi anularea inscrisurilor falsificate, respectiv declaratiile pe proprie raspundere date cu ocazia incheierii contractelor de inchiriere si de vanzare-cumparare.
Dumitru Zamfir, general (r), fost director adjunct al SRI, a fost trimis in judecata in legatura cu locuinţe obţinute de la RAAPPS şi care au fost cumparate ulterior la preţuri subevaluate. In 2005, impreuna cu alţi colegi din SRI a participat intr-o schema ilegala, prin care şi-au cumparat locuinţe de la RAAPPS, dupa ce in prealabil, ca sa dea o aparenţa de legalitate, le-au inchiriat pe baza unor declaraţii pe proprie raspundere ca nu deţin şi alte locuinţe in proprietate.
Romania Curata a descoperit ca dupa condamnare, in decembrie 2012, Dumitru Zamfir a cumparat 90% din Security Global Consulting SRL, in prezent dizolvata, de la Viorel Soare (unul din asociaţii din Electro DCS ai lui Codruţ Sereş, ai ex-consilierului din MEC Madalin Borş şi ai ex-vicepreşedintelui ANRP Catalin Dumitru, prins cu şpaga de 1 milion de euro). La o luna de la intrarea lui Zamfir ca asociat majoritar, Global Security Consulting SRL s-a asociat cu Teamnet International SA, al carei fondator este Sebastian Ghiţa in cadrul a doua societaţi: Logical Integrated Systems SRL şi Penta Group Tsm SRL. Dumitru Zamfir este secretar general al Asociaţiei Naţionale pentru Securitatea Sistemelor Informatice, participand la organizarea de evenimente unde pe lista de invitaţi s-au gasit guvernatorul Mugur Isarescu şi generalul Michael Hayden, fost şef al CIA şi al NSA, printre sponsori aflandu-se Teamnet International SA şi Niro Investment Group SA, firma fanion a lui Nicolae Dumitru, personaj cheie din Dosarul Microsoft.
7.Ion Stan - Ordinul Serviciul Credincios, in grad de Cavaler, 2004
-2 ani de inchisoare cu executare pentru trafic de influenta, hotarare pronuntata de ICCJ-Sectia Penala in 11.03.2015 (dosar 1382/1/2013), ramasa definitiva in 25.01.2016 prin decizia ICCJ-Completul de 5 judecatori (dosar 2434/1/2015). A fost eliberat conditionat in 02.11.2016.
Ion Stan, deputat PSD si fost sef al organizatiei PSD Dambovita, care a detinut functii de conducere timp de trei mandate in Comisia comuna permanenta a Camerei Deputatilor si Senatului pentru exercitarea controlului parlamentar asupra activitatii SRI, a fost acuzat ca a primit bani in timpul campaniei electorale din 2012 de la oameni de afaceri in schimbul inlesnirii castigarii unor contracte cu statul.
8.Constantin Octavian Boscodeala - Ordinul pentru Merit, in grad de Cavaler, 2004
-3 ani de inchisoare cu suspendare sub supraveghere şi interzicerea dreptului de a ocupa funcţia de primar pe o durata de 5 ani in dosarul „Gloria”, pentru abuz in serviciu contra intereselor publice, hotarare pronuntata de Curtea de Apel Brasov in 01.03.2016 (dosar 18228/197/2013), dupa ce fusese condamnat in prima instanţa, in 10.02.2015, de Judecatoria Braşov, la 5 ani de inchisoare cu executare.
Constantin Octavian Boscodeala, primarul municipiului Buzau, a acordat in perioada 2002-2008 unor asociatii sportive, persoane juridice non-profit, in mod ilegal, fonduri nerambursabile din bugetul local si le-a asigurat folosinta gratuita a Complexului Sportiv Gloria Buzau, beneficiarii finali ai acestor sume si ai dreptului de a folosi complexul sportiv fiind societati comerciale aflate in diverse raporturi juridice cu asociatiile sportive.
9.Vasile Astarastoae - Ordinul Meritul Sanitar, in grad de Comandor (2004) şi in grad de Cavaler (2004)
-1 an de inchisoare cu suspendare pentru conflict de interese, hotarare pronuntata de Curtea de Apel Iaşi in 26.11.2015 (dosar 13709/245/2014), dupa ce a fost condamnat in prima instanţa, in 25.03.2015, de Judecatoria Iaşi, la 1 an şi 6 luni de inchisoare cu suspendare.
Vasile Astarastoae, profesor doctor, fost presedinte al Colegiului Medicilor din Romania si fost rector al Universitatii de Medicina si Farmacie "Grigore T. Popa" din Iasi, s-a angajat pe sine insusi in proiectul european "Standarde europene pentru programe post-doctorale competitive de formare in domeniul managementului, cercetarii avansate si expertizei psihiatrice medico-legale" castigat si implementat in 2010 de Institutul de Medicina Legala din Iasi, al carui director era la vremea respectiva.
10.Eugen Badalan - Ordinul Serviciul Credincios, in grad de Mare Cruce (2000), Ordinul Meritul Militar clasa a III-a (1989), clasa a II-a (1993) şi clasa I (1998), Medalia Meritul Militar clasa a II-a (1978) şi clasa I (1984)
-4 ani de inchisoare cu suspendare sub supraveghere (termen de incercare 9 ani) pentru abuz in serviciu privind instrainarea unor bunuri ale Armatei şi plata unei despagubiri de peste 4,5 milioane lei Ministerului Apararii Naţionale impreuna cu alte cinci persoane, in dosarul „Tofan”, hotarare pronuntata de ICCJ-Sectia Penala in 07.12.2011 (dosar 11270.1/1/2007), ramasa definitiva in 29.06.2012 prin decizia ICCJ-Completul de 5 judecatori (dosar 549/1/2012).
Fost sef al Statului Major al Fortelor Terestre, generalul (r) Eugen Badalan deţinea in perioada Revoluţiei din 1989 gradul de maior şi funcţia de şef de Stat Major la Divizia 11 Mecanizata de la Oradea din cadrul Armatei a IV-a Transilvania, avand in subordine 22 ofiţeri, 5 maiştri militari, 7 subofiţeri, 2 oameni din personalul militar civil, 285 gradaţi şi soldaţi. Divizia respectiva a trimis la Timişoara Batalionul de infanterie pe transportor auto blindat (TAB) din cadrul Regimentului Regimentul 19 Mecanizat Arad.
Potrivit jurnalului de lupta, in perioada 17-22 decembrie 1989 Eugen Badalan a coordonat acţiunile regimentului dizlocat la Timişoara. In raza de acţiune a dispozitivelor in care se aflau militari din cadrul Regimentului 19 mecanizate Arad (Piaţa Libertaţii-Piata 700, Calea Aradului, Calea Girocului-Complexul studenţesc, Calea Şagului-Piaţa Maria-Tudor Vladimirescu) au murit impuşcaţi 20 de oameni, iar alţi 47 au fost raniţi.
11.Remus Truica - Ordinul Serviciul Credincios, in grad de Cavaler, 2004
-6 luni inchisoare cu suspendarea executarii pedepsei, pentru abandon de familie si rapire internationala de copii şi obligarea acestuia sa inapoieze minorele la resedinta obisnuita a copiilor din Saint Martin, Franta, la mama acestora, hotarare pronuntata de Tribunalul Bucureşti in 25.11.2011 (dosar 64634/3/2011), ramasa definitiva in 05.06.2012 prin decizia pronunţata de Curtea de Apel Bucuresti in dosarul 64634/3/2011 (1307/2012).
Remus Truica a fost secretar de stat la Cancelaria Primului-Ministru Adrin Nastase pana in 20.12.2004. In prezent este judecat, alaturi de alţi inculpaţi, pentru constituire de grup infracţional organizat, trafic de influenţa şi spalare de bani, ambele in forma continuata, complicitate la abuz in serviciu şi dare de mita, alaturi de alţi inculpaţi, in dosarul „Ferma Baneasa”, de catre Curtea de Apel Braşov (dosar 345/64/2015), in arest la domiciliu in perioada 11.12.2015-23.05.2016 (dosarele 667/64/2015, 716/64/2015, 60/64/2016, 153/64/2016, 240/64/2016, 305/64/2016), iar apoi sub control judiciar.
12.Sergiu-Tudor Medar - Ordinul Steaua Romaniei, in grad de Ofiţer, 2000
-1 an inchisoare pentru participatie improprie la infractiunea de abuz in serviciu contra intereselor publice, daca functionarul public a obtinut pentru sine sau pentru altul un avantaj patrimonial sau nepatrimonial şi 2 luni inchisoare pentru participaţie improprie la infractiunea de fals intelectual, ambele condamnari in dosarul "Case pentru generali".
Cele doua condamnari au fost contopite, rezultand o pedeapsa de 1 an inchisoare, cu suspendarea conditionata a executarii pedepsei rezultante de 1 an inchisoare pe un termen de incercare 3 ani, hotarare pronuntata de ICCJ-Sectia Penala in 23.03.2015 (dosar 4426/1/2013), ramasa definitiva in 24.05.2016 prin decizia ICCJ-Complet de 5 judecatori (dosar 3301/1/2015). Inculpatul a fost obligat la plata de despagubiri civile catre Ministerul Apararii Nationale.
Intre 1999–2005, Sergiu Medar a fost şef al Direcţiei de Informaţii Militare, la 03.10.2005 a fost numit director general la Direcţia Generala de Informaţii a Apararii, iar la 25.11.2005 a fost numit de catre preşedintele Traian Basescu consilier prezidenţial pentru aparare şi securitate naţionala, devenind şef al Comunitaţii Naţionale de Informaţii şi membru al Consiliului Suprem de Aparare a Ţarii, pana la 15.03.2007, cand a fost eliberat din funcţie.
13.Corneliu Dobriţoiu - Ordinul Steaua Romaniei, in grad de Ofiţer, 2000
Corneliu Dobriţoiu a fost ministru PNL al apararii in guvernul Ponta 1.
14.Corneliu Duţa - Ordinul Steaua Romaniei, in grad de Ofiţer, 2000
-1 an şi 2 luni inchisoare pentru participatie improprie la infractiunea de abuz in serviciu contra intereselor publice, daca functionarul public a obtinut pentru sine sau pentru altul un avantaj patrimonial sau nepatrimonial şi 2 luni inchisoare pentru participaţie improprie la infractiunea de fals intelectual, ambele condamnari in dosarul "Case pentru generali".
Cele doua condamnari au fost contopite, rezultand o pedeapsa de 1 an şi 2 luni inchisoare, cu suspendarea conditionata a executarii pedepsei rezultante de 1 an şi 2 luni inchisoare pe un termen de incercare 3 ani şi 2 luni, hotarare pronuntata de ICCJ-Sectia Penala in 23.03.2015 (dosar 4426/1/2013), ramasa definitiva in 24.05.2016 prin decizia ICCJ-Complet de 5 judecatori (dosar 3301/1/2015). Inculpatul, general (r), a fost obligat la plata de despagubiri civile catre Ministerul Apararii Nationale.
15.Gheorghe Bucur - Ordinul Steaua Romaniei, in grad de Cavaler, 2004
-2 ani si 6 luni de inchisoare cu executare pentru complicitate la cumparare de influenta, hotarare pronuntata in apel de ICCJ-Complet de 5 judecatori in 10.03.2014 (dosar 1755/1/2013) care a modificat sentinta ICCJ-Sectia Penala din 02.03.2012 (dosar 3948/1/2008), ce dispunea suspendarea executarii sub supraveghere a pedepsei pe un termen de incercare de 5 ani.
Notarul Gheorghe Bucur, fost judecator la Inalta Curte de Casatie si Justitie şi fost membru al Consiliului Superior al Magistraturii, a primit o pedeapsa de 2 ani si 6 luni inchisoare cu executare pentru complicitate la cumparare de influenta intr-un dosar privind fraudarea concursului pentru procurori sefi, in care au fost judecati şi procurorii Eugen Cojocaru, Georgeta Gabriela Ghita, Sterian Guli si Gheorghe Dumitru şi judecatorul Gheorghe Cerbeanu.
Procurorul Eugen Cojocaru a cerut in noiembrie 2007 de la procurorul Gheorghe Dumitru suma de 50.000 de euro, oferindu-se sa-şi traficheze influenta asupra membrilor Comisiei de examinare a concursului pentru functii de procurori sefi, ca sa-i convinga sa-l ajute pe procurorul Dumitru sa promoveze ca procuror general al Parchetului de pe langa Curtea de Apel Pitesti. Procurorul Gheorghe Dumitru a fost ajutat şi de Gheorghe Bucur, caruia in intervalul octombrie-noiembrie 2007 i-a dat mai multe bunuri (bauturi alcoolice, vin si whisky), pentru ca Bucur, prin influenta pretinsa asupra unor membri ai CSM, sa-i determine sa intervina la Comisia de examinare in favoarea candidatului la postul de procuror şef in Argeş. De altfel, Bucur a şi carat şpaga de 15.000 euro dinspre procurorul Gheorghe Dumitru spre Eugen Cojocaru.
16.Mihai Necolaiciuc - Ordinul Steaua Romaniei, in grad de Cavaler, 2000
-4 ani si 6 luni de inchisoare cu executare pentru savarşirea infracţiunii de utilizare in alte scopuri a creditelor garantate din fonduri publice sau care urmeaza sa fie rambursate din fonduri publice (deturnare de fonduri), hotarare pronuntata in 17.10.2014 de Curtea de Apel Bucuresti (dosar 20889/299/2011) care a modificat sentinta de achitare a Judecatoriei Sectorului 1 din 07.01.2014. Din pedeapsa s-a scazut intervalul 17.06.2009-18.10.2011 petrecut de Necolaiciuc in arest preventiv, astfel ca in iulie 2015 a fost eliberat condiţionat. Anterior a fost fugar, ascunzandu-se caţiva ani in Statele Unite, unde a fost capturat in iunie 2009 şi extradat in 2011.
Mihai Necolaiciuc, fost director general al SNCFR SA, impreuna cu Viorica Olaeru, directorul Directiei Economice a SNCFR SA au fost trimisi in judecata de catre DNA in mai 2011, sub acuzatia ca in intervalul decembrie 2001-ianuarie 2003 şi-au incalcat atribuţiile de serviciu şi au utilizat peste 8,6 milioane lei (2.755.000 euro), provenita dintr-un credit acordat de catre BEI, in alte scopuri decat cele pentru care au fost acordate, cei doi directori ignorand clauzele respectivului contract de imprumut. Necolaiciuc mai este judecat in alte dosare penale.
17.Dorinel Mihai Mucea - Ordinul Steaua Romaniei, in grad de Cavaler, 2004
-4 ani inchisoare si 3 ani interzicerea drepturilor prevazute de art.66 alin.1 lit.a), b) si g) Cod penal, pentru constituire a unui grup infractional organizat si 1 an si 6 luni inchisoare pentru divulgare a informatiilor secrete de serviciu sau nepublice. Cele doua condamnari au fost contopite, rezultand o pedeapsa de 4 ani si 6 luni inchisoare si 3 ani interzicerea unor drepturi, ca pedeapsa accesorie, fiind dedusa din pedeapsa aplicata durata retinerii si arestarii preventive de la 28.11.2006 la 23.01.2007, hotarare pronuntata in 27.01.2015 in „Dosarul privatizarilor strategice” de ICCJ-Complet de 5 judecatori (dosar 672/1/2014), care a modificat sentinta ICCJ-Sectia Penala din 03.12.2013 (dosar 2816/1/2009), ce dispunea o pedeapsa de 6 ani inchisoare si 5 ani interzicerea unor drepturi ca pedeapsa complementara.
Alaturi de Dorinel Mihai Mucea, fost adjunct al şefului Oficiului Participatiilor Statului si Privatizarii in Industrie (OPSPI) din Ministerul Economiei si Comertului, au mai fost condamnati, intre alţii, Nagy Zsolt, fost ministru al comunicatiilor şi tehnologiei informaţiei (4 ani inchisoare), Ioan Codrut Seres, fost senator PC si fost ministru al economiei si comertului (4 ani si 8 luni inchisoare). Seres a fost condamnat ulterior si la 4 ani de inchisoare cu executare pentru favorizarea infractorului, in dosarul Hidroelectrica in 29.02.2016, de catre ICCJ-Complet 5 judecatori (dosar 3095/1/2014). Mucea şi acoliţii sai au fost trimişi in judecata in martie 2009 de catre DNA sub acuzatiile de constituire a unui grup infractional organizat cu caracter transnational si spionaj, aderare si sprijinire a unui grup infractional organizat cu caracter transnational si tradare prin transmitere de secrete. Aceştia au fost acuzaţi ca au derulat activitati ilicite cu caracter penal derulate in legatura cu privatizarea SC Electrica Muntenia Sud, vanzarea a 8% din actiunile Petrom, privatizarea/restructurarea SC Romaero SA Bucuresti si SC Avioane SA Craiova, administrate de OPSPI şi a CN Posta Romana din portofoliul Ministerului Comunicaţiilor şi Tehnologiei Informaţiei, consultanta in vederea privatizarii SN Radiocomunicatii SA, precum şi selectarea prin licitatie a consultantului international pentru listarea la bursa a 46% din actiunile statului SC Romtelecom SA, acţiuni aflate in portofoliul MCTI.